| Magistralės A2 tiltas |
| --- |
|  |
| Tilto profilis nuo žemupio pusės (Ukmergės) |
| 

Magistralės A2 tiltasMagistralės A2 tiltas

55°15′16″š. pl. 24°49′00″r. ilg.﻿ / ﻿55.254412°š. pl. 24.8166°r. ilg.﻿ / 55.254412; 24.8166﻿ (Magistralės A2 tiltas per Šventąją)Koordinatės: 55°15′16″š. pl. 24°49′00″r. ilg.﻿ / ﻿55.254412°š. pl. 24.8166°r. ilg.﻿ / 55.254412; 24.8166﻿ (Magistralės A2 tiltas per Šventąją) |
|  |
| **Vieta** | Varkališkiai, Jogvilai,Ukmergės raj. |
| **Kerta** | Šventąją |
| **Ilgis** | 132,3 m |
| **Plotis** | 15,08 m |
| **Pastatytas** | apie 1985 m. |
| **Konstrukcija** | gelžbetoninis, sijinis |

**Magistralės A2 tiltas per Šventąją** – valstybinės reikšmės kelyje  **A2**  Vilnius–Panevėžys , 72,84 kilometre, stovintys du automobilių tiltai, sujungiantys Šventosios upės krantus Ukmergės rytiniame pakraštyje – priemiestinių Varkališkių (Vidiškių sen.) ir Jogvilų (Lyduokių sen.) kaimų teritorijose. Abu tiltai atskirti automagistralės skiriamąja juosta, skirti priešingų krypčių eismui.

Upėje stovi 2 tiltai, atskirti skiriamąja juosta
Pravažiavimas po tiltu
Kairiajame Šventosios krante (magistralės Vilniaus pusėje) įrengtas transporto mazgas su pėsčiųjų viaduku 72,18 km, dviem žiedinėmis sankryžomis ir jungiamaisiais privažiavimais į kelią  **4803**  Ukmergė–Siesartis–Skuoliai . Po Šventosios tiltu įrengtu viaduku vyksta eismas iš Ukmergės į Lyduokių, Žemaitkiemio pusę ir atgal. Tiltas kerta Šventosios ichtiologinį draustinį, kairė jo pusė ribojasi su Dukstynos vandenvietės sanitarine apsaugos zona.

Rekonstrukcija
--------------

Tiltas pastatytas tiesiant magistralę, kurios ruožas tarp Vilniaus ir Ukmergės užbaigtas apie 1985 m, o visas kelias oficialiai atidarytas 1998 m. Nuo statybų pradžios tiltui buvo atliktas tik kosmetinis remontas. Ilgainiui statinys nebeatitiko keliamų saugos reikalavimų. Jo važiuojamosios dalies dangoje buvo susidariusios provėžos, atitvarai ir turėklai surūdiję, blogos būklės šlaitiniai laiptai, aptrupėjęs sijų ir atramų apsauginis betono sluoksnis. Po atliktų tyrimų paaiškėjo itin prasta atramų būklė: rūdijo laikančioji armatūra, skilinėjo ir byrėjo betonas, kai kuriose vietose labai sumažėjęs kolonų skerspjūvis.

Tiltas rekonstruotas 2013 (kairė pusė) ir 2014 m. (dešinė pusė), darbus atliko UAB „Panevėžio keliai".

2016 m. buvo atnaujinta Žemaitkiemio sankryža, todėl sutrumpėjo kelias vairuotojams, vykstantiems iš Ukmergės ir kertantiems magistralę – anksčiau tekdavo daryti lanką per jos sankirtą su keliu  **115**  Ukmergė–Molėtai  ties Graužiečiais.

Techninė charakteristika
------------------------

Tiltas gelžbetoninis, sijinis, 5 angų. Perdanga sumontuota iš surenkamųjų elementų (tėjinio skerspjūvio sijų), remiasi į taurus. Bendrieji tilto rodikliai: ilgis – 132,3 m, visas plotis – 15,08 m, eismo juostos – 2 po 3,75 m, saugos juostos – 1,00 m ir 3,50 m, atitvarai – 2 po 0,5 m. 2013 m. duomenimis, eismo intensyvumas – 4430 aut./parą, iš jų 683 aut./parą sunkiasvorio transporto (kairėje pusėje).

Literatūra
----------

* Henrikas Adolfas Kebeikis. *Žvilgsnis į Lietuvos tiltus*. - Kaunas: „Kopa", 2004. ISBN 9955-9711-0-X

Šaltiniai
---------

|  |  |
| --- | --- |
|  | **Vikiteka: Magistralės A2 tiltas per Šventąją** – vaizdinė ir garsinė medžiaga  |

1. 1 2 3  Išvada dėl tilto per Šventąją 72,84 km rekonstravimo poveikio aplinkai Archyvuota kopija 2020-07-09 iš Wayback Machine projekto. *gamta.lt*, 2013-05
2. ↑  Naujam gyvenimui prikels tiltus *ukzinios.lt*, 2013-09-08
3. ↑  Eismo ribojimų rekonstruojamuose magistralės A2 ruožuose šiemet bus mažiau *vilkmerge.lt*, 2014-04-03


| Artimiausi tiltai per Šventąją |
| --- |
| prieš srovę: | **Magistralės A2 tiltas per Šventąją** | pasroviui: |
| Radiškio tiltas | Ukmergės pėsčiųjų tiltas |